Sagasøylen

«Sagasøyla», inntil 1992 kalt «Eidsvollsmonumentet»,Artikkelen «Eidsvollsmonumentet» i Store norske leksikon er ei 34 meter høy søyle med skulptur og relieffer påbegynt av billedkunstneren Wilhelm Rasmussen (1879–1965) på 1920-tallet. Kunstverket ble fullført og reist i 1992 ved Elveseter turisthotell i Leirdalen, en sidedal til Bøverdalen i Innlandet fylke.

Historikk
Søyla ble av Rasmussen kalt «Fra Hafrsfjord til Eidsvoll», men også omtalt som «Eidsvollsøylen» og «Eidsvollsmonumentet». Den var tiltenkt å stå på Eidsvolls plass foran Stortinget i Oslo. En modell i full størrelse ble prøveoppsatt i 1926.Kong Harald-statue også avvist; Dagbladet, 6.12.2006 I 1933 meldte kunstneren seg inn i Nasjonal Samling (NS), Quislings fascistparti som samarbeidet med den tyske okkupasjonsmakten under andre verdenskrig. Rasmussen laget blant annet byster av Vidkun Quisling og NS-monumentet på Stiklestad, etter krigen ble han dømt for landssvik. Etter lang diskusjon ble det i 1965 bestemt at søylen skulle fullføres. Etter Rasmussens død ble det ny diskusjon der søylen ble beskrevet som upassende og ferdigstilling av sluttføringen av Rasmussens verk i offentlig regi ble skrinlagt. Søyla ble  ferdigstilt og reist i privat regi i 1992 da hotelleier Åsmund Elveseter kjøpte den uferdige søyla som ble utført i deler av den opprinnelige granitten og uferdige deler i moderne kunstbetong.

Motiv i søylen 
Bildene på statuen har en heroisk sagastil. Den er delt inn i 12 deler som viser hendelser fra Norges historie, men også hendelser fra Gudbrandsdalen, fra nederste del til øverst viser den;
1: Slaget ved Hafrsfjord.
2: Dale-Gudbrands møte med Olav den Hellige.
3: Slaget ved Stiklestad.
4: Byggingen av Nidaros Domkirke.
5: Norske helgener (St.Olav, St.Svithun, St.Hallvard og St.Sunniva).
6 og 7: Sigurd Jorsalfares korstog til Jerusalem.
8: Slaget ved Kringen.
9: Norsk bergdrift.
10: Slaget ved Dynekilen.
11: Seglene til bispesetene i middelalderen.
12: Eidsvollsmennene.Fototreff på søkeordet «Sagasøylen» i oslobilder.no

Ved foten av søyla befinner kongerekken seg. Øverst troner en rytterstatue av Harald Hårfagre, kongen som samlet Norge til ett rike ved Hafrsfjord. Toppfiguren var opprinnelig en løve, men denne ble skiftet ut etter mye diskusjon.

Referanser

Kategori:Norske skulpturer
Kategori:Rytterstatuer